CELEX: 32006D0288
Language: mt
Date: 2006-03-30 00:00:00
Title: Deċiżjoni tal-Kummissjoni tat- 30 ta' Marzu 2006 li tistabbilixxi Grupp ta' Esperti dwar is-Swieq tat-Titoli Ewropej biex jipprovdi konsulenza legali u ekonomika dwar l-applikazzjoni tad-Direttivi dwar it-Titoli tal-UE

324                 MT              Il-Ġurnal Uffiċjali ta’ l-Unjoni Ewropea                    17.12.2008

32006D0288

L 106/14                        IL-ĠURNAL UFFIĊJALI TA’ L-UNJONI EWROPEA                          19.4.2006

                                 DEĊIŻJONI TAL-KUMMISSJONI

                                          tat-30 ta’ Marzu 2006

      li tistabbilixxi Grupp ta’ Esperti dwar is-Swieq tat-Titoli Ewropej biex jipprovdi
    konsulenza legali u ekonomika dwar l-applikazzjoni tad-Direttivi dwar it-Titoli tal-UE

                                              (2006/288/KE)

IL-KUMMISSJONI TAL-KOMUNITAJIET EWROPEJ,

Wara li kkunsidrat it-Trattat li jistabbilixxi l-Komunità Ewropea,

Billi:

(1)        Swieq finanzjarji kompletament integrati u effiċjenti huma fondamentali għat-tħaddim
           ta’ ekonomiji moderni. Li jiġi kkompletat is-suq uniku fis-servizzi finanzjarji hi allura
           parti kruċjali mill-proċess tar-riforma ekonomika ta’ Liżbona u essenzjali għall-
           kompetittività globali tal-UE.

(2)        Il-White Paper dwar il-Politika tas-Servizzi Finanzjarji 2005-2010 (White Paper)1
           tippreżenta l-prijoritajiet tal-politika tas-servizzi finanzjarji tal-Kummissjoni Ewropeja
           sal-2010. Waħda mill-miri tal-politika dwar is-servizzi finanzjarji tal-Kummissjoni hi
           li timplimenta, tinforza u tevalwa kontinwament il-leġiżlazzjoni eżistenti u li tapplika
           l-aġenda ta’ regolamentazzjoni aħjar għal inizjattivi futuri.

(3)        Il-White Paper tidentifika diversi passi prattiċi biex jiġi mifhum aħjar kif tiġi applikata
           fil-prattika l-liġi Komunitarja, u sabiex tiżgura li l-livell ta’ koerenza legali li jeħtieġu
           s-swieq fil-fatt qed tiġi trasmessa mal-aġenda ta’ regolamentazzjoni aħjar tal-
           Kummissjoni. Peress li l-ewwel kontroll settorali tal-konsistenza se jsir fil-qasam tat-
           titoli, ġie deċiż li jitwaqqaf grupp ta’ prattikanti u esperti fis-swieq tat-titoli biex
           jassistu lill-Kummissjoni fl-analiżi tal-problemi prinċipali f’dan il-qasam. Dan
           neċessarjament jinvolvi l-istudju tat-traspożizzjoni u l-applikazzjoni tal-liġi
           Komunitarja fuq il-livell nazzjonali, biex wieħed jifhem aħjar kif tiġi applikata fil-
           prattika l-liġi Komunitarja, u biex jiġi żgurat li fil-fatt qed jiġi mwassal il-livell ta’
           koerenza legali li jeħtieġu s-servizzi tal-investiment u s-swieq transkonfinali tat-titoli .

1
           White Paper dwar il-Politika tas-Servizzi Finanzjarji (2005-2010), COM(2005) 629 finali, l-1 ta’
           Diċembru 2005.
 ---pagebreak--- 17.12.2008       MT               Il-Ġurnal Uffiċjali ta’ l-Unjoni Ewropea                     325

(4)    Barra mill-parir tal-prattikanti fil-qasam ta' kwistjonijiet relatati mal-evalwazzjoni
       legali ta’ Direttivi tal-UE dwar it-titoli, il-Kummissjoni tqis li hu importanti li tirċievi
       l-analiżi tal-grupp ta’ esperti dwar l-impatt ekonomiku tad-Direttivi tal-UE dwar it-
       titoli kif ukoll l-implimentazzjoni prattika u l-applikazzjoni tagħhom fl-Istati Membri.
       B’konsegwenza ta’ dan, il-grupp ta’ esperti għandu jgħin ukoll lill-Kummissjoni tħejji
       r-rapporti tagħha dwar l-applikazzjoni ta’ diversi dispożizzjonijiet tad-
       Direttiva 2004/39/KE tal-Parlament Ewropew u tal-Kunsill tal-21 ta’ April 2004 dwar
       is-swieq fl-istrumenti finanzjarji li temenda d-Direttivi tal-Kunsill 85/611/KEE u
       93/6/KEE u d-Direttiva 2000/12/KE tal-Parlament Ewropew u tal-Kunsill u li tħassar
       id-Direttiva tal-Kunsill 93/22/KEE2, id-Direttiva 2003/71/KE tal-Parlament Ewropew
       u tal-Kunsill tal-4 ta’ Novembru 2003 dwar li prospett li għandu jiġi ppublikat meta
       jiġu offruti titoli lill-pubbliku jew ammessi għall-kummerċ u li temenda d-
       Direttiva 2001/34/KE3, id-Direttiva 2003/6/KE tal-Parlament Ewropew u tal-Kunsill
       tat-28 ta’ Jannar 2003 dwar insider dealing u manipulazzjoni tas-suq (abbuż tas-suq) 4
       u d-Direttiva 2004/109/KE tal-Parlament Ewropew u tal-Kunsill tal-15 ta’ Diċembru
       2004 dwar l-armonizzazzjoni tar-rekwiżiti ta' trasparenza f'dak li għandu x'jaqsam ma'
       informazzjoni dwar emittenti li t-titoli tagħhom huma ammessi għall-kummerċ f'suq
       regolat u li temenda d-Direttiva 2001/34/KE5. Il-grupp ta’ esperti għandu jipprovdi
       wkoll parir tekniku dwar it-talba tal-Kummissjoni dwar kwistjonijiet ta’ rilevanza
       kontemporanja fis-swieq tat-titoli tal-UE, bħal aġenziji għall-klassifika tal-kreditu u
       analisti finanzjarji.

(5)    Il-grupp ta’ esperti għandu jkun magħmul minn persuni li għandhom kompetenza
       legali jew esperjenza kummerċjali diretta fil-kwistjonijiet koperti mill-mandat.
       Għandu jitħalla lok għall-parteċipazzjoni ta’ esperti jew osservaturi minn gruppi oħra
       ta’ esperti jew assoċjazzjonijiet tal-konsumaturi/investituri.

(6)    Din id-Deċiżjoni tagħti saħħa għall-impenn fil-White Paper biex jinħoloq il-grupp ta’
       esperti, u tiddefinixxi proċeduri għall-kompożizzjoni u l-metodi tat-tħaddim tagħha.

(7)    Meta wieħed jikkunsidra li t-tul tal-attivitajiet tal-grupp ta’ esperti għandu jkun limitat,
       il-grupp ta’ esperti għandu jibda jaħdem fl-2006 u jkompli sal-aħħar tal-2009 sakemm
       il-Kummissjoni ma tiddeċidix ittawwal il-mandat tal-grupp ta’ esperti,

ADOTTAT DIN ID-DEĊIŻJONI:

                                                Artikolu 1

Qiegħed jiġi preżentement stabbilit mill-Kummissjoni Grupp ta’ Esperti dwar is-Swieq tat-
Titoli Ewropej minn issa ’l quddiem msejjaħ ‘il-grupp’.

                                                Artikolu 2

                                                 Ħidma

2
       ĠU L 145, 30.4.2004, p. 1, kif ikkorreġut mill-ĠU L 45, 16.2.2005, p. 18.
3
       ĠU L 345, 31.12.2003, p. 64.
4
       ĠU L 96, 12.4.2003, p. 16.
5
       ĠU L 390, 31.12.2004, p. 38.
 ---pagebreak--- 326              MT             Il-Ġurnal Uffiċjali ta’ l-Unjoni Ewropea                  17.12.2008

Il-grupp għandu:

–        jipprovdi pariri lill-Kummissjoni għall-analiżi tagħha tal-koerenza legali tal-istruttura
         tal-UE u, skond il-każ, fuq l-implimentazzjoni tagħha fil-liġi nazzjonali, permezz tat-
         twettiq ta’ kontroll tal-konsistenza settorali tad-direttivi dwar it-titoli tal-UE, billi
         jirriferixxi għal-liġi rilevanti biex jidentifika – mill-perspettiva tal-komunità regolata
         u l-utenti tas-swieq tat-titoli – punti ta’ inċertezza legali fl-istruttura leġislattiva li
         jdgħajfu l-funzjonament ta’ dawk is-swieq;

–        jgħin lill-Kummissjoni billi jipprovdilha parir li jikkontribwixxi għar-rapporti tal-
         Kummissjoni dwar l-applikazzjoni ta’ diversi dispożizzjonijiet tad-
         Direttiva 2004/39/KE, id-Direttiva 2003/71/KE u d-Direttiva 2004/109/KE u dwar l-
         operat tad-Direttiva 2003/6/KE. Il-parir tal-grupp jirrikjedi wkoll analiżi tal-impatt
         ekonomiku ta’ dawk id-Direttivi;

–        jipprovdi parir tekniku dwar it-talba tal-Kummissjoni dwar kwistjonijiet ta’ rilevanza
         kontemporanja fis-swieq tat-titoli tal-UE, bħal aġenziji għall-klassifika tal-kreditu u
         analisti finanzjarji. Fir-rigward ta’ aġenziji għall-klassifikazzjoni tal-kreditu, il-
         Kummissjoni għandha l-ħsieb li tqis l-opinjonijiet ta’ partiċipanti fis-suq, u l-aktar
         dawk li jixtru strumenti finanzjarji kumplessi, permezz li titlob il-parir tal-grupp
         dwar kwistjonijiet speċifiċi relatati mal-funzjonament ta’ aġenziji għall-
         klassifikazzjoni tal-kreditu. F’dak li għandu x’jaqsam mal-analisti finanzjarji, il-
         grupp jista’ jintalab l-opinjonijiet tiegħu dwar jekk ir-rekwiżiti regolatorji eżistenti
         humiex adegwati..

Il-grupp għandu jirrapporta regolarment lill-Kummissjoni u jagħti fil-qosor l-analiżi u l-pariri
tiegħu. Il-Kummissjoni mhix marbuta mill-parir tal-grupp u l-parir għandu jkun mingħajr
preġudizzju għall-parir ta’ gruppi ta’ esperti oħra tal-Kummissjoni dwar kwistjonijiet relatati
koperti mill-mandat. Il-grupp għandu jiżgura koordinazzjoni xierqa ma’ dawk il-gruppi ta’
esperti oħra rilevanti tal-Kummissjoni sabiex jevita duplikazzjoni ta’ xogħol.

                                             Artikolu 3

                                    Kompożizzjoni — Ħatra

1. Il-grupp għandu jkun fih massimu ta’ 20 membru..

2. Il-membri tal-grupp għandhom jiġu appuntati mill-Kummissjoni fuq il-bażi ta’
applikazzjonijiet bi tweġiba għal talba għal espressjonijiet ta’ interess minn esperti ta’ livell
għoli b’esperjenza prattika minn komunitajiet kummerċjali u akkademiċi u mis-soċjetà ċivili,
inklużi rappreżentanti tal-konsumaturi jew tal-investituri, involuti fl-industrija tas-servizzi tal-
investiment u tat-titoli.

3. Il-Kummissjoni għandha tivvaluta l-eliġibilità ta’ esperti indivdwali li jkunu wieġbu għas-
sejħa għal espressjoni ta’ interess skont il-kriterji li ġejjin:

–        kompetenza ppruvata u esperjenza prattika riċenti, inkluż fuq livell Ewropew jew
         internazzjonali, f’oqsma rilevanti għall-industrija tas-servizzi tal-investiment u t-titoli
         u/jew, fl-impatt tad-direttivi dwar it-titoli tal-UE f’dawk l-oqsma;
 ---pagebreak--- 17.12.2008       MT               Il-Ġurnal Uffiċjali ta’ l-Unjoni Ewropea                      327

–        il-ħila tal-espert individwali li jifforma l-fehmiet tal-komunitajiet kummerċjali u
         akkademiċi u tas-soċjetà ċivili dwar kwistjonijiet koperti mill-mandat;

–        tweġibiet għas-sejħa ta’ interess għandhom ikunu akkumpanjati minn materjal li juri
         li l-espert individwu jissodisfa l-kondizzjonijiet imsemmija fuq;

–        esperti individwali għandhom ukoll ikollhom ħila f’lingwa li tintuża fl-isfera tal-
         finanzi fuq livell li jippermettilhom jikkontribwixxu għad-diskussjonijiet u għall-
         kitba ta’ abbozzi ta' rapporti f’dik il-lingwa.

4. Fl-għażla ta’ esperti, il-Kummissjoni għandha wkoll tikkunsidra l-ħtieġa li tinkludi
kompetenza li tkopri l-funzjonijiet u l-prodotti rilevanti kollha fl-industrija tat-titoli.

Barra minn dan, il-Kummissjoni għandha tiżgura rappreżentanza ġeografika wiesgħa fil-
grupp b’esperti li għandhom għarfien dirett ta’ firxa wiesgħa ta’ swieq tal-UE, inklużi swieq
nazzjonali, sal-akbar punt possibbli fuq il-bażi tat-tweġibiet riċevuti.

5. Għandhom japplikaw id-dispożizzjonijiet li ġejjin:

–        il-membri għandhom jinħatru fil-kapaċità personali tagħhom, u għandha tiġi eskluża
         l-possibiltà tal-parteċipazzjoni ta’ deputati/sostituti fid-deliberazzjonijiet tal-grupp, u
         huma mutluba jagħtu pariri lill-Kummissjoni indipendentement minn kull
         konnessjoni professjonali jew influwenza esterna oħra;

–        il-membri għandhom jinħatru għal perijodu ta’ sentejn li jista’ jiġġedded;

–        il-membri huma mistennija li jipparteċipaw b'mod attiv fil-laqgħat tal-grupp u f’mill-
         anqas wieħed mill-gruppi sekondarji msemmija fl-Artikolu 4(2);

–        il-membri li ma jkunux jistgħu jkomplu jikkontribwixxu effettivament għad-
         deliberazzjonijiet tal-grupp, li jirriżenjaw jew li ma jirrispettawx il-kondizzjonijiet ta’
         dan l-Artikolu jew l-Artikolu 287 tat-Trattat li jistabbilixxi l-Komunità Ewropeja
         jistgħu jinbidlu mill-Kummissjoni għall-perijodu li fadal mill-mandat tagħhom;

–        l-ismijiet ta’ membri appuntati mill-Kummissjoni għandhom jiġu ppublikati fuq is-sit
         tal-Internet tad-DĠ Suq u Servizzi Interni. L-ismijiet tal-membri jinġabru, jiġu
         pproċessati u ppublikati f’konformità mad-dispożizzjonijiet tar-Regolament (KE)
         Nru 45/2001 tal-Parlament Ewropew u tal-Kunsill tat-18 ta’ Diċembru 2000 dwar il-
         protezzjoni ta' individwu fir-rigward tal-ipproċessar ta' data personali mill-
         istituzzjonijiet u l-korpi tal-Komunità u dwar il-movement liberu ta' dak id-data6.

                                               Artikolu 4

                                                 Ħidma

1. Il-Kummissjoni għandha torganizza u tippresiedi fil-laqgħat tal-grupp. Il-grupp għandu
jiltaqa’ erba’ darbiet f’plenarja u bosta drabi fi ħdan l-istruttura tal-grupp(i) sekondarju(i).

6
       ĠU L 8, 12.1.2001, p. 1.
 ---pagebreak--- 328             MT             Il-Ġurnal Uffiċjali ta’ l-Unjoni Ewropea                17.12.2008

2. Il-Kummissjoni tista’ twaqqaf grupp sekondarju wieħed jew aktar biex jeżamina
kwistjonijiet speċifiċi u jiddefinixxu t-termini tar-referenza tagħhom; kwalunkwe tali grupp
sekondarju għandu jiġi xolt malli titwettaq il-funzjoni speċifika tiegħu.

3. Il-Kummissjoni għandha tistabbilixxi programm ta' ħidma għal kull sena kalendarja. Il-
programm għandu jiddetermina s-suġġetti għad-diskussjoni mill-grupp jew wieħed mill-
gruppi sekondarji tiegħu u jistabbilixxi orarju għad-diskussjoni ta’ abbozzi ta’ rapporti fil-
laqgħa plenarja tal-grupp. Il-parir u l-analiżi tal-grupp għandhom jippermettu lill-
Kummissjoni tagħmel il-valutazzjoni meħtieġa.

4. Il-Kummissjoni tista’ titlob lil esperti jew osservaturi oħra b’kompetenza speċifika dwar
suġġett fuq l-aġenda jipparteċipaw fid-deliberazzjonijiet tal-grupp jew grupp sekondarju jekk
dan ikun utli jew meħtieġ. Din id-dispożizzjoni tista’ tintuża sabiex jiġu mistiedna esperti
minn gruppi ta’ esperti oħra tal-Kummissjoni jew osservaturi minn assoċjazzjonijiet li
jirrappreżentaw il-konsumaturi jew l-investituri.

5. Espert jew osservatur ma jistax jikxef informazzjoni miksuba bil-parteċipazzjoni fid-
deliberazzjonijiet tal-grupp jew grupp sekondarju jekk il-Kummissjoni tikklassifika dik l-
informazzjoni bħala kunfidenzjali.

6. Il-grupp u l-gruppi sekondarji tiegħu għandhom normalment jiltaqgħu f’bini tal-
Kummissjoni b’konformità mal-proċeduri u l-programm ta’ ħidma stabbiliti mill-
Kummissjoni. Il-Kummissjoni għandha tipprovdi servizzi segretarjali.

7. Il-grupp għandu jadotta r-regoli tal-proċedura tiegħu fuq il-bażi ta’ abbozz ippreżentat mill-
Kummissjoni.

8. Il-Kummissjoni għandha tippublika fuq il-websajt tad-DĠ għas-Suq Intern u s-Servizzi, fil-
lingwa oriġinali tad-dokument ikkonċernat, il-konklużjonijiet u r-rapporti tal-grupp kif ukoll
it-taqsiriet tal-laqgħat tiegħu jew tal-grupp(i) sekondarju(i) tiegħu..

                                            Artikolu 5

                                       Spejjeż tal-laqgħat

1. Il-Kummissjoni għandha tirrifondi lura l-ispejjeż tal-ivvjaġġar u s-sussistenza tal-membri
b’konnessjoni mal-attivitajiet tal-grupp b’konformità mad-dispożizzjonijiet fis-seħħ fil-
Kummissjoni. Il-membri ma għandhomx jitħallsu tax-xogħol tagħhom.

2. L-ispejjeż tal-laqgħat jintraddu lura fil-limiti tas-somom allokati lid-dipartiment konċernat
taħt il-proċedura annwali għall-allokazzjoni ta’ riżorsi.

                                            Artikolu 6

                                          Dħul fis-seħħ

Din id-deċiżjoni għandha tidħol fis-seħħ fil-jum tal-pubblikazzjoni fil-Ġurnal Uffiċjali tal-
Unjoni Ewropeja. Għandha tkun applikabbli sal-aħħar tal-2009 sakemm il-Kummissjoni ma
tiddeċidix, qabel dik id-data, li ttawwal il-mandat tal-grupp u ta’ kwalunkwe gruppi
sekondarji li jistgħu jkunu ġew stabbiliti.
 ---pagebreak--- 17.12.2008     MT            Il-Ġurnal Uffiċjali ta’ l-Unjoni Ewropea   329

Magħmul f'Brussell, it-30 ta’ Marzu 2006.
Għall-Kummissjoni

Charlie McCREEVY

Membru tal-Kummissjoni